KANE NGƐ Acholi Afrikaans Albanian Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Bislama Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Digor Drehu Dutch Efik English Estonian Ewe Fijian Finnish Fon French Ga Garifuna Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hiri Motu Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lhukonzo Lingala Lithuanian Lomwe Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mbunda Mongolian Moore Nahuatl (Guerrero) Nahuatl (Huasteca) Nahuatl (Northern Puebla) Navajo Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Romanian Runyankore Russian Rutoro Samoan Sango Saramaccan Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spania Sranantongo Swahili Swahili (Congo) Swati Swedish Tagalog Tahitian Tamil Telugu Tetun Dili Thai Tigrinya Tiv Tojolabal Tok Pisin Tshiluba Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Venda Wallisian Waray-Waray Wayuunaiki Wolaita Xhosa Yoruba Zande Zulu\nPraslin ngɛ Seychelles, he nɛ Ta Bulɔ Nɔkɔtɔma Gordon na abɔɔ ko nɛ e tsɔɔ kaa lejɛ ɔ ji Eden abɔɔ ɔ ngɛ jeha 1881 ɔ mi\nParadeiso! Wa naa hehi nɛ a ngɛ fɛu a he fonihi ngɛ womiyohi a mi kɛ TV nɔ. Akɛnɛ hehi kaa jã a ngɛ fɛu kaa “paradeiso” he je ɔ, nihi suɔ nɛ a ya jɔɔ a he ngɛ lejɛ ɔ konɛ a je a juɛmi ngɛ a nyagba amɛ a nɔ. Se kaa bɔ nɛ wɔ tsuo wa le ɔ, ke wa ya nɛ wa kpale kɛ ba we mi ɔ, bɔ nɛ si himi ɔ ngɛ ha loko wa je ɔ, jã nɔuu e hii nɛ wa ba náa.\nSe kɛ̃ ɔ, suɔmi nɛ nihi ngɛ kaa a maa hi paradeiso ɔ mi wa. Eko ɔ, wa ma bi ke: ‘Anɛ “paradeiso” mi si himi ɔ pi nyazia lo? Ke jã a, mɛni he je nɛ nihi a bua jɔ he ɔ? Anɛ zugba a maa pee paradeiso ligbi ko lo?’\nBƆ NƐ PARADEISO Ɔ NGƐ HA\nKɛ je blema kɛ ba si mwɔnɛ ɔ, ke nihi nu paradeiso he sane ɔ, a bua jɔɔ. Nɔ́ nɛ ha nɛ nihi fuu a bua ba jɔ munyu nɛ ɔ he ji “ngmɔ ko ngɛ Eden, ngɛ beleku je” nɛ a wo ta ngɛ Baiblo ɔ mi ɔ. Mɛni ha nɛ jamɛ a ngmɔ ɔ loo abɔɔ ɔ ngɛ fɛu saminya a? Ngmami ɔ ke: “E [Yehowa Mawu] ha tso slɔɔtoslɔɔtohi puɛ ngɛ ngmɔ ɔ mi: tsohi nɛ ngɛ fɛu, kɛ ní nɛmɛ nɛ woɔ yiblii nɛ a yeɔ.” Jamɛ a ngmɔ ɔ ngɛ fɛu saminya nɛ lejɛ ɔ si himi ngɛ bua jɔmi. Nɔ́ nɛ ngɛ bua jɔmi ngɛ he pe kulaa ji kaa, “tso nɛ haa nɔ wami . . . maa si ngɛ ngmɔ ɔ kpɛti tutuutu.”​—1 Mose 2:8, 9.\nJehanɛ hu ɔ, Mose kekleekle womi ɔ tsɔɔ kaa pa eywiɛ komɛ je Eden kɛ ba gu abɔɔ ɔ mi. Mwɔnɛ ɔ, wa le Pa nɛ ɔmɛ a kpɛti enyɔ. Mɛ ji Tigris (loo, Hiddekel) kɛ Yufrate. (1 Mose 2:10-14) Pa enyɔ nɛ ɔmɛ be kɛ gu Iraq kɛ ya sɛ Persia wo ɔ mi. Blema a, jinɛ Iraq piɛɛ Persia ma a he.\nLɛɛ e ngɛ heii kaa, Persia bi ɔmɛ le paradeiso ɔ he sane wawɛɛ. A ngɛ Persia kapɛti ko nɛ a pee ngɛ jeha 1500 jeha amɛ a mi ngɛ blema níhi a to he ko nɛ ngɛ Philadelphia ngɛ Pennsylvania, U.S.A. A tɛni abɔɔ ko nɛ a po piɛ wo he kɛ e mi tsohi kɛ mɔmɔhi nɛ a ngɛ fɛu ngɛ kapɛti nɛ ɔ nɔ. Persia munyungu nɛ a tsɔɔ sisi ke “abɔɔ nɛ a po piɛ wo he” ɔ hu tsɔɔ “paradeiso.” Níhi nɛ a tɛni ngɛ kapɛti nɛ ɔ nɔ ɔ ha nɛ wa naa bɔ nɛ Baiblo ɔ kale Eden abɔɔ nɛ ngɛ fɛu ɔ ha.\nNgɛ anɔkuale mi ɔ, nihi tuɔ paradeiso ɔ he munyu slɔɔtohi ngɛ gbi babauu kɛ mahi fuu a mi. Benɛ adesahi a he ngɛ hiɛe ɔ, a ti ni komɛ ya hi zugba a nɔ he kpahi. Enɛ ɔ ha nɛ paradeiso he sane ɔ gbɛ fĩa. Se benɛ be ngɛ mi pue ɔ, a ngɔ hemi kɛ yemi kɛ nyazia komɛ kɛ futu paradeiso he sane ɔ mi. Mwɔnɛ ɔ po ɔ, nihi tsɛɛ ɔ hehi komɛ nɛ a ngɛ fɛu saminya a ke paradeiso.\nNIHI HLA PARADEISO Ɔ SE BLƆ\nNíhi a mi hlali komɛ tsɔɔ kaa a na paradeiso ɔ nɛ e laa a. Kaa nɔ hyɛmi nɔ́ ɔ, Britain bi a ta bulɔ nɔkɔtɔma ko nɛ a tsɛɛ lɛ ke Charles Gordon ɔ ya slaa si ngɛ Seychelles ngɛ jeha 1881 mi. Benɛ e na bɔ nɛ abɔɔ ko nɛ a tsɛɛ ke Vallée de Mai ɔ ngɛ fɛu ha a, e tsɔɔ kaa lɔ ɔ ji Eden abɔɔ ɔ nɛ. Ngɛ jeha 1492 mi ɔ, Italy mele kudɔlɔ ko nɛ a tsɛɛ lɛ ke Christopher Columbus ɔ ya Hispaniola nɛ ji zugba kpɔ nɛ wo bɔle lɛ ɔ nɔ. Benɛ e su lejɛ ɔ, e susu kaa eko ɔ, e kɛ Eden abɔɔ ɔ he kɛ we. He nɛ jinɛ a tsɛɛ ke Hispaniola a nɛ Dominican Republic kɛ Haiti ngɛ mwɔnɛ ɔ nɛ.\nA bua blema zugba he fonihi nɛ hiɛ pe 190 nya kɛ pee yi nɔ sane womi ko nɛ a tsɛɛ ke Mapping Paradise. Foni nɛ ɔmɛ fuu tsɔɔ Adam kɛ Hawa nɛ a ngɛ Eden abɔɔ ɔ mi. Zugba he foni ɔmɛ a kpɛti kake ko ngɛ nɛ a je kɛ je womi nɛ nyumu ko nɛ a tsɛɛ lɛ ke Beatus nɛ e je Liébana ngma ngɛ jeha 1250 mi ɔ mi. A tɛni paradeiso ɔ he foni ngɛ zugba he foni nɛ ɔ nɔ. Ngɛ foni nɛ ɔ mi ɔ, o maa na pahi eywiɛ nɛ a biɛ ji, “Tigris,” “Yufrate,” “Pishon,” kɛ “Gihon,” nɛ be kɛ gu abɔɔ ɔ kɔ nya eywiɛ ɔmɛ kɛ tsɔɔ bɔ nɛ Kristo jami gbɛ fĩa je ɔ kɔ nya eywiɛ ɔmɛ ha. E ngɛ mi kaa he nɛ jinɛ Paradeiso ɔ ngɛ tutuutu lɛɛ wa li, se fonihi kaa jã, kɛ bɔ nɛ nihi tuɔ paradeiso ɔ he munyu ha a haa nɛ wa naa kaa loloolo ɔ, adesahi a bua jɔ he.\nJohn Milton nɛ ji Ngleesi asilɛte ɔ ngma asilɛ ko nɛ e biɛ ji Paradise Lost (Paradeiso Laa) ngɛ jeha 1670 mi. Enɛ ɔ ha nɛ e ba he biɛ wawɛɛ. Asilɛ ɔ kɔɔ yayami nɛ Adam pee, nɛ ha nɛ a fiee lɛ kɛ je Eden nɛ a ngma ngɛ Mose kekleekle womi ɔ mi ɔ he. Ngɛ asilɛ nɛ ɔ mi ɔ, e ma neneene wami nɛ adesahi ma ná ngɛ zugba a nɔ he si womi ɔ nɔ mi. E ngma ke: “Jamɛ a be ɔ, zugba a tsuo maa pee paradeiso.” Pee se ɔ, Milton ngma asilɛ kpa ko nɛ ji Paradise Regained (A Kɛ Paradeiso Ba Ekohu).\nA KPA HLAMI\nKɛ je blema lokoo ɔ, adesahi susuɔ paradeiso zugba a nɛ laa a he wawɛɛ. Se amlɔ nɛ ɔ, e ngɛ kaa nɔ́ nɛ e he hia we adesahi tsɔ, mɛni he je? Mapping Paradise womi ɔ tsɔɔ kaa, “jami he ní leli . . . je blɔ nɛ a kua paradeiso ɔ kɛ he nɛ jinɛ e ngɛ ɔ he munyu tumi.”\nA tsɔɔ sɔlemi yali fuu kaa a hi he ji hiɔwe, se pi kaa a maa hi paradeiso mi ngɛ zugba a nɔ. Se Baiblo ɔ de ngɛ La 37:29 ke: “Nihi nɛ peeɔ nɔ́ nɛ da a, zugba a maa pee a nɔ́ nɛ a maa hi nɔ daa.” Amlɔ nɛ ɔ, zugba a pi paradeiso. Lɛɛ mɛni hɛ nɔ kami lɛ ngɛ nɛ tsɔɔ kaa si womi nɛ ɔ maa bami? *\nZUGBA A TSUO MAA PEE PARADEISO\nYehowa Mawu, nɔ nɛ bɔ Paradeiso nɛ laa a wo si kaa e maa pee zugba a tsuo paradeiso. Ngɛ mɛni blɔ nɔ? Yesu tsɔɔ wɔ kaa waa sɔle kikɛ: “O Matsɛ yemi ɔ nɛ ba; a pee nɔ́ nɛ o suɔ ngɛ zugba a nɔ kaa bɔ nɛ a peeɔ ngɛ hiɔwe ɔ.” (Mateo 6:10) Yesu Kristo ji Matsɛ Yemi nɛ ɔ nya Matsɛ. E ma je adesa nɔ yemihi tsuo kɛ je, nɛ e maa ye je ɔ tsuo nɔ. (Daniel 2:44) Matsɛ Yemi nɛ ɔ ma ha nɛ “a pee” Mawu suɔmi nya ní ngɛ zugba a nɔ, nɛ zugba a tsuo maa pee paradeiso.\nMawu ha nɛ Yesaya ngma bɔ nɛ si himi ngɛ Paradeiso nɛ e wo he si ɔ mi maa hi ha a kɛ fɔ si. Nyagbahi nɛ adesahi kɛ ngɛ kpee kaa hiɔ, ohia, nɔ hɛ mi hyɛmi, kɛ jami mi nyagbahi tsuo se maa po. (Yesaya 11:6-9; 35:5-7; 65:21-23) Wa kpa mo pɛɛ nɛ o he be kɛ kane jamɛ a ngmami ɔmɛ ngɛ o Baiblo ɔ mi. Ke o pee jã a, e ma ha nɛ o ná nɔ mi mami ngɛ níhi nɛ Mawu dla kɛ to ha adesa tsui kpakpatsɛmɛ ɔ mi. Nihi nɛ a maa hi paradeiso ɔ mi ɔ ma ná bua jɔmi kɛ Mawu dɛ mi jɔɔmi, nɛ ji níhi nɛ bɔ Adam ɔ.​—Kpojemi 21:3.\nMɛni he je nɛ wa ma nyɛ ma ná nɔ mi mami kaa hɛ nɔ kami kaa zugba a maa pee Paradeiso ɔ ji nɔ́ nitsɛ se pi nyazia? Ejakaa Baiblo ɔ de wɔ ke: “Hiɔwe ɔ tsuo [Yehowa] nɔ́, se zugba a lɛɛ e ngɔ kɛ ha nimli adesahi.” Hɛ nɔ kami kaa zugba a maa pee Paradeiso ɔ ji nɔ́ nɛ ‘Mawu, nɔ nɛ e be nyɛe maa ye lakpa a wo he si blema lokoo.’ (La 115:16; Tito 1:2) Paradeiso ɔ maa hi si kɛ ya neneene! Enɛ ɔ ji hwɔ se si himi kpakpa nɛ Baiblo ɔ wo si kaa e maa ba.\n^ kk. 15 E ji bua jɔmi hu kaa ngɛ Koran ɔ mi ɔ, sura (yi) 21 nɛ a tsɛɛ ke Al-Anbiya’ [Gbali ɔmɛ] kuku 105 ɔ de ke: “Ye sɔmɔli nɛ a peeɔ nɔ́ nɛ da a maa hi zugba a nɔ.”